**ПРЕЧИСТЕН ТЕКСТ**

**МИНИСТЕРСТВО ЗА ЕКОНОМИЈА**

**ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ**

**НА ЗАКОНОТ ЗА ЕНЕРГЕТИКА ПО СКРАТЕНА ПОСТАПКА**

**Скопје, септември 2014 година**

ВОВЕД

I. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИТЕ ЗА ДОНЕСУВАЊЕ НА ЗАКОНОТ

Со Законот за енергетика на Република Македонија („Службен весник на РМ’’ бр.16/11, 136/11, 79/13, 164/13 и 41/14) се уредуваат целите на енергетската политика и начинот на нејзина реализација, енергетските дејности и начинот на вршење на енергетските дејности, изградбата на енергетски објекти, надлежностите на Регулаторната комисија за енергетика, пазарите на енергија, енергетската ефикасност и промоција и користење на обновливи извори на енергија и други прашања од значење за енергетиката.

Со Законот за енергетика е предвидено полагање на испит за стекнување на овластување за енергетски контролори и полагање на испит за стекнување на уверение за стручна оспособеност на ракувачите на енергетските уреди и постројки. Со предложените изменувања на законот се врши допрецизирање на одредбите кои се однесуваат на спроведување на постапките.

Со предложеното изменување и дополнување на Законот за енергетика се врши допрецизирање на одредбите во делот за енергетска ефикасност кои се однесуваат на постапките поврзани со градење и реконструкција на згради (објекти) и спроведување на испитите за стекнување со овластување за енергетски контролор, потоа на одредбите кои се однесуваат на полагање на испити за стручна оспособеност на ракувачи на енергетските уреди и постројки, одредбите од законот кои се однесуваат на изработката на енергетскиот биланс и одредени права од работниот однос на вработените и помошно техничкиот персонал во Регулаторната комисија за енергетика како и допрецизирање на одредбите во делот на усогласување со вториот пакет директиви од внатрешниот пазар на природен гас.

II. ЦЕЛИ, НАЧЕЛА И ОСНОВНИ РЕШЕНИЈА НА ПРЕДЛОГОТ НА ЗАКОН

Со предложеното изменување на Законот за енергетика се врши допрецизирање на одредбите во делот за енергетска ефикасност кои се однесуваат на постапките поврзани со градење и реконструкција на згради (објекти) и спроведување на испитите за стекнување со овластување за енергетски контролор, потоа на одредбите кои се однесуваат на полагање на испити за стручна оспособеност на ракувачи на енергетските уреди и постројки, одредбите од законот кои се однесуваат на изработката на енергетскиот биланс и одредени права од работниот однос на вработените и помошно техничкиот персонал во Регулаторната комисија за енергетика како и допрецизирање на одредбите во делот на усогласување со вториот пакет директиви од внатрешниот пазар на природен гас.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ ИДРУГИТЕ ЈАВНИ ФИНАНСИСКИ СРЕДСТВА

Предлог законот не предизвикува финансиски импликации врз Буџетот на Република Македонија.

IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ ИНАЧИНОТ НА НИВНОТО ОБЕЗБЕДУВАЊЕ, КАКО И ПОДАТОЦИ ЗА ТОА ДАЛИСПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За спроведување на Предлог Законот за изменување на Законот за енергетика не е потребно обезбедување на финансиски средства.

V. СКРАТЕНА ПОСТАПКА ЗА ДОНЕСУВАЊЕ НА ЗАКОН

Имајки го предвид фактот дека се исполнети условите од членот 170 алинеа 1 од Деловникот на Собранието на Република Македонија, односно дека не се работи за сложен и обемен закон се предлага предлог законот за изменување на Законот за енергетика на Република Македонија да се донесе по скратена постапка.

**ПРЕДЛОГ ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ЕНЕРГЕТИКА**

Член 1

Во Законот за енергетика („Службен весник на Република Македонија’’ бр. 16/11, 136/11, 79/13, 164/13 и 41/14) во членот 7 став (3) алинеа 2) зборот “петгодишниот“ се заменува со зборот “едногодишниот“.

Член 2

Во членот 8 во ставот (5) зборовите “пред влегување во сила на овој закон“ се бришат.

Член 3

Во членот 12 ставот (1) се менува и гласи:

“(1) Енергетскиот биланс на Република Македонија како индикативен плански документ ги прикажува вкупните годишни потреби на енергија и, потребите од поединечните видови на енергија, како и можностите за нивно задоволување од домашни извори и увоз.".

Ставовите (3), (4) и (5) се бришат.

Ставот (6) кој станува став (3) се менува и гласи:

“(3) Министерството ја следи реализацијата на енергетскиот биланс за тековната година и доколку е потребно предлага соодветни мерки на Владата на Република Македонија.“

Ставовите (7) и (8) стануваат ставови (4) и (5).“.

Член 4

Во членот 19-а по ставот (1) се додаваат три нови става (2), (3) и (4) кои гласаат:

„(2) Начинот на утврдување на основната плата и на додатоците на плата на вработените во Регулаторната комисија за енергетика се уредува со колективен договор, а вредноста на бодот на основната плата ја утврдува Регулаторната комисија за енергетика.

(3) Вработените во Регулаторната комисија за енергетика кои вршат помошно-технички работи имаат статус на помошно-технички персонал.

(4) На помошно-техничкиот персонал во Регулаторна комисија за енергетика, ќе се применуваат општите прописи за работни односи.“.

Член 5

Во членот 136 ставот (3) се менува и гласи:

„(3) Инвеститорот е должен кон барањето за издавање на одобрение за градење на нови згради или значителна реконструкција на постојни згради, како составен дел на основниот проект да приложи потврда од трговец поединец или правно лице кое поседува лиценца за вршење на енергетска контрола со која потврдува дека минималните барања за енергетска ефикасност кои се содржани во основниот проект се во согласност со минималните барања за енергетска ефикасност утврдени во Правилникот за енергетски карактеристики на зградите од ставот (8) на овој член. Трговец поединец или правно лице кое поседува лиценца за вршење на енергетска контрола наплаќа надомест за издадената потврда.’’.

Ставот (4) се менува и гласи:

„(4) По завршување на изградбата на згради или по значителна реконструкција на постојните згради, инвеститорот е должен да обезбеди сертификат за енергетски карактеристики на зградата и истиот да го поднесе во постапката за ставање во употреба согласно Законот за градење. Сертификат за енергетски карактеристики на зградата се обезбедува пред издавање на одобрението за употреба, односно пред изготвувањето на извештајот за извршен технички преглед од надзорен инженер, односно пред давањето на изјава заверена кај нотар под полна материјална и кривична одговорност од изведувачот со која тој потврдува дека зградата, односно градежната единица е изградена во согласност со одбрението за градење и основниот проект или проектот на изведена состојба, во зависност од категоријата на зградата.“.

Во ставот (6) зборовите „копијата од изјавата до ставот (3)” се заменува со зборовите „потврдата од ставот (3)”.

Во ставот (8) точка 9) се менува и гласи:

“9) формата и содржината на потврдата со која се потврдува дека минималните барања за енергетска ефикасност кои се содржани во основниот проект се во согласност со минималните барања за енергетска ефикасност утврдени во Правилникот за енергетски карактеристики на зградите”.

По ставот (8) се додава нов став (9) кој гласи:

„(9) Министерот за економија ја пропишува максималната висина на надоместокот за издавање на потврдата од ставот (3) на овој член, врз основа на плоштината на корисната подна површина на зградите и категориите на зградите определени со правилникот од ставот (8) од овој член.“.

Член 6

Во членот 137 став (1) во точката 2) зборот „и“ на крајот од реченицата се заменува со „;“ и се додава нова точка 3) која гласи:

„3) да има завршено обука за енергетски контролор кај правните лица за спроведување на обуки за енергетски контролори и“.

Точката 3) станува точка 4).

Во ставот (6) кој станува став (7), зборовите “од ставот (5)” се заменуваат со зборовите „од ставот (4)“.

По ставот (7) се додаваат два нови става (8) и (9) кои гласат:

(8) Правните лица од ставот (4) на овој член ја спроведуваат обуката за енергетски контролори согласно Правилникот за енергетска контрола од член 135 од овој закон. За завршената обука правните лица од ставот (4) издаваат Уверение за успешно завршена обука за енергетски контролор. Формата, содржината и начинот на издавање на Уверението го пропишува министерот.

(9) Правните лица од ставот (4) на овој член ја спроведуваат обуката за усовршување на енергетски контролори согласно Правилникот за енергетска контрола од член 135 од овој закон. За завршената обука за усовршување правните лица од ставот (4) издаваат Уверение за успешно завршена обука за усовршување на енергетски контролор. Формата, содржината и начинот на издавање на Уверението го пропишува министерот.

Ставот (8) станува став (10).

Член 7

Во членот 137-а став (18) по алинеата 5 се додава нова алинеа која гласи:

„-да поседува Уверение за успешно завршена обука за енергетски контролор, издадено од правното лице кое ја спровело обуката за енергетски контролор.“.

Член 8

Во членот 137-б во ставот (1) во алинеата 2 зборовите “практичен пример” се заменуваат со зборовите “практичен дел”.

Ставот (3) се менува и гласи:

„(3) Вториот дел од испитот се состои од:

* практичен пример и прашања кои треба кандидатот да ги одговори врз основа на анализа и решавање на практичниот пример и
* спроведување на една енергетска контрола, со примена на софтверска алатка која е во согласност со методологијата за пресметка на енергетски карактеристики на зградите од правилникот од член 136 став (8) од овој закон, изработка на извештај за спроведената енергетска контрола и одговар на прашања.“.

Член 9

Во член 137-в во ставот (3) зборовите "врши и" се заменуваат со зборовите „определува место за вршење на енергетска контрола и го врши оценувањето на кандидатот во врска со вториот дел од испитот од член 137–б став (3) алинеја 2 од овој закон и врши.“.

Во ставот (7) зборовите „бројот на изготвени прашања и практични примери, како и сложеноста на материјата“ се заменуваат со зборовите „бројот на кандидати кои го полагаат испитот од член 137-б став (3) алиена 2 од овој закон и бројот на верифицирани, ревидирани и изготвени прашања и практични примери.“.

По ставот (8) се додава нов став (9) кој гласи:

„(9) Исплатата на надоместокот на членовите на Комисијата од став (2) на овој член се врши од сметката на сопствени приходи на Министерството за економија, од уплатените средства од кандидатите кои полагат испит согласно член 137-н.“

Член 10

Во член 137-г по ставот (1) се додава нов став (2) кој гласи:

„(2) По исклучок од став (1) на овој член, за потребите од спроведување на енергетската контрола и изработка на извештајот за спроведената енергетска контрола, кандидатите може да ја користат софтверска алатка за енергетска контрола што ја поседуваат правните лица за спроведување на обуки за енергетски контролори од член 137 став (4) на овој закон“.

Ставот (2) кој станува став (3) се менува и гласи:

„(3) Стручниот испит за енергетски контролор се спроведува во февруарска, јунска и октомвриска сесија.“.

Член 11

Во членот 137-и во ставот (1) зборовите „практичен пример“ се заменуваат со зборовите „практичен дел“.

Ставот (2) се менува и гласи:

„(2) Вториот дел од испитот од член 137-б став (3) алинеа 1 се полага истиот ден по успешно полагање на првиот дел.“.

Во ставот (4) зборовите “две се слични” се заменуваат со зборовите „две се слични со точниот одговор“.

Ставот (7) се менува и гласи:

„(7) Вториот дел од испитот се состои од:

1. решавање на практичен пример и одговарање на пет прашања кои произлегуваат од практичниот пример и решението на практичниот пример, при што секое прашање од практичниот пример има пет можни опции на одговор, од кои една е точна, две се слични со точниот одговор, додека две се неточни и целосно спротивни на точниот одговор; и
2. спроведување на една енергетска контрола, со примена на софтверска алатка која е во согласност со методологијата за пресметка на енергетски карактеристики на зградите од правилникот од член 136 став (8) од овој закон, изработка на извештај за спроведената енергетска контрола и одговар на прашања.“.

Ставот (8) се менува и гласи:

„(8) Вториот дел од испитот од член 137-б став (3) алинеа 2 од овој закон се состои од посета на зграда или градежна единица и прибирање на податоци за добиената зграда или градежна единица, внесување и обработка на податоци во соодветна софтверска алатка, подготовка на извештај за спроведена енергетска контрола и презентирање на истиот извештај.“.

Ставот (9) се брише, а по ставот (8) се додаваат шест нови става (9), (10), (11), (12), (13) и (14) кои гласат:

„(9) Услов за полагање на вториот дел од испитот од член 137-б став (3) алинеа 2 од овој закон е кандидатот да го положи вториот дел од испитот од член 137-б став (3) алинеа 1 од овој закон.

(10) Кандидатот кој го положил вториот дел од испитот од член 137-б став (3) алинеа 1 од овој закон има обврска во рок од 15 работни дена:

* да спроведе една енергетска контрола на зграда или градежна единица. Локацијата на зградата или градежната едница кандидатот ја добива од Комисијата за верификација, најдоцна два работни дена од денот на успешно полагање на вториот дел од испитот од член 137-б став (3) алинеа 1 од овој закон. Претставник од Комисијата ги придружува кандидатите при посетата на локацијата на зградата или градежната единица;
* да изготви извештај за спроведената енергетска контрола, при што ќе користи соодветна софтверска алатка и
* да го достави извештајот за спроведената енергетска контрола до Министерството за економија - Комисијата за верификација, во хартиена форма.

(11) Кандидатот има обврска најдоцна во рок од три дена по доставувањето да го презентира извештајот за спроведената енергетска контрола пред Комисијата за верификација и да одговара на прашањата кои ќе му ги постави Комисијата за верификација. Комисијата за верификација му поставува на кандидатот пет прашања кои се во врска со извештајот за спроведената енергетска контрола како и спроведувањето на енергетската контрола.

(12) Комисијата за верификација го оценува презентираниот извештај за спроведената енергетска контрола и одговорите на прашањата, согласно Правилникот од ставот (3) од овој член. Секое прашање има три опции на одговор, од кои една е точна, една е помалку точна и една е неточна.

(13) Се смета дека кандидатот го положил вториот дел од член 137-б став (3) алинеа 2 од овој закон ако постигнал најмалку 70% од вкупниот број предвидени поени со одговарање на прашањата од став (12) од овој член.

(14) Резултатите од полагањето на вториот дел од испитот од член 137-б став (3) алинеа 2 од овој закон се објавуваат на интернет страницата на Министерството за економија во рок од три работни дена од денот на презентирање на извештајот за спроведената енергетска контрола и одговарањето на прашањата кои се во врска со истиот извештај.”.

Член 12

Во членот 137-ј ставот (3) се менува и гласи:

„(3) Полагањето на вториот дел од стручниот испит од член 137-б став (3) алинеа 1 од овој закон се врши со решавање на практичниот пример и одговарање на пет прашања кои произлегуваат од практичниот пример, во вид на електронско решение (во натамошниот текст: електронски практичен пример).“

Во ставот (8) зборовите “2015 година“ се заменуваат со зборовите “2016 година“.

Во ставот (9) по зборовите „вториот дел од испитот“ се додаваат зборовите „кој се однесува на практичниот пример и прашањата кои произлегуваат од практичниот пример“.

Член 13

Во членот 137-л во ставот (5) по зборот „дека“ се додаваат зборовите „првиот дел од“.

Во ставот (6) се менува и гласи: „Вкупното траење на времето определено за решавање на практичниот пример и одговор на прашањата од вториот дел од испитот од член 137-б став (3) алинеа 1 од овој закон изнесува 120 минути.’’

Во ставот (7) зборот „испитот“ се заменува со зборовите „вториот дел од испитот од член 137-б став (3) алинеа 1 од овој закон.“.

По ставот (7) се додава нов став (8) кој гласи:

„(8) Кандидатот кој не го положил вториот дел од испитот се смета дека не го положил испитот.“.

Член 14

Во членот 138 по ставот (8) се додава нов став (9) кој гласи:

„(9) За нови згради и градежни единици како и за згради и градежни единици кои биле предмет на значителна реконструкција, определени со Правилникот за енергетски карактеристики на зградите од член 136 став (8) од овој закон, трговец поединец или правно лице кое поседува лиценца за вршење на енергетска контрола издава сертификат за енергетските карактеристики на зградата врз основа на податоци од основниот проект, проектот на изведена состојба и одобрението за градење, како и визуелна контрола на зградата. Трговец поединец или правно лице кое поседува лиценца за вршење на енергетска контрола наплаќа надомест за издадениот сертификат за енергетски карактеристики на зграда за нови згради и градежни единици како и за згради и градежни единици кои биле предмет на значителна реконструкција. Министерот за економија ја пропишува максималната висина на надоместокот за издавање на сертификат за енергетските карактеристики на зграда, врз основа на плоштината на корисната подна површина на зградите и категориите на зградите определени со правилникот од ставот (8) од овој член.“

Ставот (9) кој станува став (10) се менува и гласи:

„(10) Трговец поединец или правно лице кое поседува лиценца за вршење на енергетска контрола за извршената енергетска контрола наплаќа надомест. Министерот за економија ја пропишува максимална висина на надоместокот за извршената енергетска контрола, при што се земаат предвид следните елементи: плоштината на корисната подна површина на зграда, старост на зграда, број и сложеност на посебни и придружни делови од згради, сложеност на техничко-технолошките постројки и индустриските процеси и/или други елементи, во зависност од предметот на енергетската контрола.”.

Член 15

Во член 150 во ставот (2) по зборовите „Владата на Република Македонија“ се додаваат зборовите „на предлог на министерот за економија “.

Во ставот (3) по зборовите „Владата на Република Македонија“ се додаваат зборовите „на предлог на министерот за економија.“

Член 16

Во членот 157-г во ставот (2) алинета 1 се менува и гласи:

“- двајца претставници од Министерството за економија, сектор за енергетика”.

Во ставот (8) зборовите „бројот на изготвени прашања како и сложеноста на материјата“ се заменуваат со зборовите „бројот на кандидати и бројот на верифицирани, ревидирани и изготвени прашања“.

По ставот (9) се додава нов став (10) кој гласи:

„(10) Исплатата на надоместокот на членовите на Комисијата од став (2) од овој член и член 157-љ став (3) се врши од сметката на сопствени приходи на Министерството за економија, од уплатените средства од кандидатите кои полагат испит согласно член 157-ќ“.

Член 17

Во членот 157-л во ставот (1) зборовите “две се слични” се заменуваат со зборовите “две се слични со точниот одговор”.

Член 18

Во членот 157-љ во ставот (3) алинета 1 се менува и гласи:

“- двајца претставници од Министерството за економија, сектор за енергетика”.

Член 19

Одредбата од член 3 од овој закон ќе отпочне да се применува од 01.01.2015 година.

Одредбата од член 5 од овој закон ќе отпочне да се применува од 01.01.2015 година, а нема да се применува на започнатите постапки за добивање на одобрение за градба до 01.01.2015 година.

Одредбите од членовите 7, 8, 9, 10, 11, 12, 13, 16, 17 и 18 од овој закон ќе отпочнат да се применуваат од 05.12.2014 година.

Одредбата од член 14 од овој закон ќе отпочне да се применува од 01.01.2015 година, а нема да се применува на започнатите постапки за ставање во употреба согласно Законот за градење кои отпочнале пред 01.01.2015 година.

Член 20

Прописот предвиден со членот 136 став (9) определен во членот 5 од овој закон, членот 138 став (9) определен во членот 14 од овој закон и членот 138 став (10) определен во членот 14 од овој закон ќе се донесат во рок не подолг од три месеци од денот на влегување во сила на овој закон.

Член 21

Се овластува Законодавно-правната комисија на Собранието на Република Македонија да утврди пречистен текст на Законот за енергетика.

Член 22

Овој закон влегува во сила осмиот ден од денот на објавувањето во „Службен весник на Република Македонија“.

ОБРАЗЛОЖЕНИЕ НА ПРЕДЛОГ ЗАКОНОТ ЗА ИЗМЕНУВАЊЕ НА ЗАКОНОТ ЗА ЕНЕРГЕТИКА

I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ ЗАКОНОТ

Со член 1 од предложениот Закон се менува членот 7 од законот за енергетика при што се уредува дека енергетскиот биланс наместo петтогодишен ќе биде едногодишен во контекст на измената на членот 3 подолу.

На иницијатива на Регулаторната комисија за енергетика со член 2 од предложениот Закон, се менува член 8 став 5 поради следното:

* Со оглед на тоа што со постојниот Закон за енергетика се имплементираат одредбите од Вториот енергетски пакет особено во делот на функционално раздвојување на вертикално интегрираните компании, постојното законско решение не овозможува спроведување на одредбите од член 5 став 4 и 5 од Законот на енергетика. Со ова практично се оневозможува примената на Правилата за пазар на природен гас.
* Доколку се примени постојното законско решение тогаш Регулаторната комисија за енергетика на Република Македонија е должна да издаде лиценца за снабдувач со природен гас во краен случај на МАКПЕТРОЛ АД Скопје, како носител на лиценцата за снабдување со природен гас на тарифни потрошувачи приклучени на системот за пренос на природен гас пред стапување во сила на постојниот Закон за енергетика, а не на актуелниот носител на лиценца за снабдување со природен гас на тарифни потрошувачи приклучени на системот за пренос на природен гас МАКПЕТРОЛ ПРОМ-ГАС ДООЕЛ Скопје, кој што ја има добиено лиценцата по стапување во сила на Законот за енергетика.
* Ова би предизвикало оневозможување на примената на членот 5 став 4 и 5 од Законот за енергетика, односно на принципите на функционално раздвојување кои произлегуваат од Вториот пакет директиви за внатрешен пазар на енергија.

Со член 3 од предлог законот со кој се менува член 12 од законот, се утврдува дека Енергетскиот биланс е индикативен плански документ во кој се прикажуваат вкупните годишни потреби на енергија и, потребите од поединечните видови на енергија, како и можностите за нивно задоволување од домашни извори и увоз, во контекст на усогласување со дефинициите на Евростат и заради порецизно планирање. Со овој член се бришат ставовите (3), (4) и (5) со што енергетскиот биланс ќе го изготвува Министерството за економија, како предлагач.

Со член 4 од предлог законот, на иницијатива на Регулаторната комисија за енергетика во членот 19-а се додаваат три нови става.

Со ставот 2 се уредува дека начинот на утврдување на основната плата и на додатоците на плата на вработените во Регулаторната комисија за енергетика се уредува со колективен договор, а вредноста на бодот на основната плата ја утврдува Регулаторната комисија за енергетика, со цел да се обезбеди конзистентност со принципот преку кој што се регулираат овие прашања кај другите регулаторни тела и институции во Република Македонија како што се: Агенција за супервизија на капитално финансирано пензиско осигурување – МАПАС, Централен Регистар на Република Македонија, Комисија за хартии од вредност, Агенција за супревизија на осигурување и други. Подолу е даден пример како ова прашање е уредено во другите регулаторни тела и институции во Република Македонија:

|  |
| --- |
| Закон за изменување и дополнување на законот за задолжително капитално финансирано пензиско осигурување (МАПАС) („Службен весник на РМ’’ бр. 44/14) со член 2 во членот 52 се додава став 9 кој гласи: |
| „Начинот на утврдување на основната плата и на додатоците на плата на вработените во Агенцијата се уредува со колективен договор, а вредноста на бодот на основната плата ја уредува Советот на експерти.“ |
| Закон за изменување и дополнување на законот за Централен регистар („Службен весник на РМ’’ бр. 43/14) со членот 3 се додава нов член 7-б кој гласи: |
| „Начинот на утврдување на основната плата и на додатоците на плата на вработените во Централниот регистар се уредува со колективен договор, а вредноста на бодот на основната плата ја пропишува директорот.“ |
| Закон за изменување и дополнување на Законот за хартии од вредност со член 4 се додава нов член 186-б кој гласи: |
| „Начинот на утврдување на основната плата и на додатоците на плата на вработените во Комисијата се уредува со колективен договор, а вредноста на бодот на основната плата ја утврдува Комисијата.“ |
| Закон за изменување и дополнување на Законот за супервизија на осигурување („Службен весник на РМ’’ бр. 43/14) со член 3 во член 158-ж се додава нов став 10 кој гласи: |
| „Начинот на утврдување на основната плата и на додатоците на плата на вработените во Агенцијата се уредува со колективен договор, а вредноста на бодот на основната плата ја уредува Советот на експерти.“ |

Регулаторната комисија за енергетика на Република Македонија за исполнувањето на своите обврски и надлежности, структура, организација и вработувања, редовно ја известува Европската комисија и учествува на состаноците на Комитетот за стабилизијација и асоцијација и Поткомитетот за транспорт, животна средина, енергија и регионален развој, во согласност со Спогодбата за стабилизација и асоцијација, при процесот на пристапување на Република Македонија кон Европската унија. Исто така, Регулаторната комисија за енергетика на Република Македонија го известува и Секретаријатот на Енергетската заедница согласно Договорот за основање на Енергетсказаедница.

При тоа, Европската комисија и Секретаријатот на Енергетската заедница оценуваат дали се исполнети барањата во однос на функционалната и финансиската независност на Регулаторната комисија за енергетика согласно ЕУ законодавството.

Секретаријатот на енергетската заедница во предлог Извештајот за спроведување на законодавството опфатено со Договорот за основање на енергетската заедница за 2014 година укажа дека изедначувањето на платите на стручните служби во Регулаторната комисија за енергетика со платите во државните органи влијае на Регулаторната комисија за енергетика да ја осигура независноста преку привлекување на високостручни човечки ресурси. Секретаријатот смета дека платите на вработените во стручните служби на Регуаторната комисија за енергетика треба да бидат на ниво на вршителите на регулираните енергетски дејности со цел да се избегне одливање на обучен кадар и неможност на Регулаторната комисија за енергетика да привлече доволно стручен кадар кој ќе ги спроведува обврските на Регулаторната комисија за енергетика.

Согласно ДИРЕКТИВА 2009/72/ЕЗ НА ЕВРОПСКИОТ ПАРЛАМЕНТ И НА СОВЕТОТ, од 13 јули 2009 година, поглавје IX, член 35 точка 4 и 5

(4). Земјите-членки ја гарантираат независноста на регулаторниот орган и обезбедуваат тој да ги спроведува своите надлежности непристрасно и транспарентно. За оваа цел, земјата-членка обезбедува дека, кога ги врши регулаторните задачи кои му се пренесени со оваа директива и со релевантното законодавство, регулаторниот орган:

(a) е правно одвоен и функционално независен од кој било друг јавен или приватен субјект;

(б) обезбедува дека неговиот персонал и лицата одговорни за управување:

(i) постапуваат независно од каков било пазарен интерес;

(ii) не бараат ниту примаат директни инструкции од која било влада или друг јавен или приватен субјект кога ги вршат регулаторните задачи. Ваквото барање не е во спротивност со тесната соработка, таму каде што е потребно, со други релевантни национални органи ниту е во спротивност со општите политички упатства издадени од Владата што не се однесуваат на регулаторните надлежности и задолженија според член 37 од Директивата.

(5). За да ја заштитат независноста на регулаторниот орган, земјите-членки конкретно обезбедуваат дека:

Регулаторниот орган може да донесува самостојни одлуки, независно од какво било политичко тело, и има посебни алокации од годишниот буџет, со самостојност при спроведувањето на доделениот буџет, како и адекватни човечки и финансиски ресурси за вршење на своите должности.

Согласно член 15 став 2 од Законот за енергетика Регулаторната комисија за енергетика на Република Македонија е независна во своето работење и одлучување во рамките на надлежностите утвредени со Законот за енергетика.

Согласно член 34 од Законот за енергетика, работењето на Регулаторната комисија за енергетикана Република Македонија се финансира од сопствени извори на средства обезбедени преку наплата на надоместок за издавање на лиценци и преку наплата на годишен надоместок од носителите на лиценци за енергетски дејности.

Согласно член 17 став 1 од Законот за извршување на Буџетот на РМ, буџетските корисници и единките корисници на средствата од Буџетот, јавните претпријатија, агенции и јавно-правните субјекти основани од централната власт, како и трговските друштва основани од РМ, освен независните регулаторни тела со јавни овластувања утврдени со закон, можат да вработуваат работници на определено време, на неопределено време и да склучуваат договори за отстапување на работник за привремени вработувања, за вршење на привремени работи само под услов ако за тоа се обезбедени финансиски средства во Буџетот, односно во финансиските планови за тековната фискална година.

Министерството за финансии издаде Мислење бр.07-21426/2 од 18.06.2009 година, дека Регулаторната комисија за енергетика на Република Македонија нема законска обврска да бара согласност за обезбедени средства за вработување од Министерството за финансии.

Со ставовите 3 и 4 од членот 19-а од се уредува дека вработените во Регулаторна комисија за енергетика кои вршат помошно-технички работи имаат статус на помошно-технички персонал, од причини што прашањето на помошно-техничкиот персонал не беше уредено досега при што на помошно-техничкиот персонал во Регулаторната комисија за енергетика ќе се применуваат општите прописи за работни односи.

Со членот 5 од предлог законот, со кој се изменува членот 136 од Законот за енергетика при што се уредува дека инвеститорот е должен кон барањето за издавање на одобрение за градба да приложи потврда со која потврдува дека минималните барања за енергетска ефикасност кои се содржат во основниот проект се во согласност со минималните барања за енергетска ефикасност утврдени во Правилникот за енергетски карактеристики на зградите и се прави унапредување на текстот на законот од технички карактер. Потврдата ќе ја издаваат трговци поединци или правни лица кои имаат лиценца за вршење на енергетска контрола. Министерот за економија со подзаконски акт ќе ја прошише максималната висина на надоместокот за издавање на потврдата и воедно со Правилникот за енергетските карактеристики на зградите ќе ја пропише содржината на потврдата која ќе ја издаваат лиценцираните субјекти за енергетска контрола.

Со членот 6 се врши допрецизирање на одредбите од членот 137 од законот за енергетика кои се однесуваат на издавањето на овластивање за енергетски контролор, при што се доуредува дека еден од условите е да се посетува обука за енергетски контролор и за истата ќе се издава уверение. Исто така, се допрецизира и спроведувањето на основна обука и обука за усовршување за енергетски контролори, а се определува дека Министерот за економија ќе ги пропише формата, содржината и начинот на издавање на уверенија за завршени обуки за енергетски контролори.

Со членот 7 се дополнува членот 137-а од Законот за енергетика во насока на допрецизирање на условите при што се воведува обврска при полагање на испит за енергетски контролор кандидатот да прикаже Уверение за успешно завршена обука за енергетски контролор.

Во членовите 8, 9, 10, 11, 12 и 13 од предлог законот со кој се изменуваат член 137-б, 137-в, 137-г, 137-и, 137-ј и 137–л соодветно од Законот за енергетика, се допрецизира вториот дел од испитот за енергетски контролор. Целта е подетално да се дефинира спроведувањето на вториот дел од испитот за енергетски контролор кој се однесува на спроведување на една енергетска контрола, со примена на софтверска алатка и изработка на извештај за спроведената енергетска контрола, која овозможува да се провери дали кандидатите кои посетувале обука знаат самостојно да спроведат енергетска контрола и со помош на софтверска алатка да направи извештај за спроведената енергетска контрола. Овој дел ќе се спроведува на начин што кандидатот, со претставник од комисијата, ќе биде задолжен да направи посета на зграда или градежна единица и да прибере податоци за зградата или градежната единици, да користи соодветна софтверска алатка за пресметување на заштедите на енергија и да изготви Извештај за спроведена енергетска контрола, кој треба да го достави до Комисијата за верификација, да го презентира истиот и да одговори на прашањата во врска со Извештај за спроведена енергетска контрола како и спроведената енергетска контрола. Бодирањето на прашањата ќе го пропише министерот за економија. Во однос на прашањата од првиот дел од испитот за енергетски контролор се доуредува дека два од одговорите на прашањата треба да се слични со точниот одговор.

Постапката за полагање на вториот дел од испитот кој се однесува на енергетска контрола и извештај од енергетската контрола ќе се спроведе во рок од 15 работни дена од полагањето на практичниот пример и одговарањето на прашањата кои произлегуваат од практичниот пример од вториот дел од испитот за енергетски контролор. Исто така, се определуваат точно и сесиите за спроведување на стручниот испит за енергетски контролор.

Комисијата за верификација, покрај останатите обврски, ќе биде задолжена и за оценка на спроведувањето на енергетската контрола и изработката на извештај за истата, врз основа на одговори на прашањата поврзани со истата енергетска контрола и извештајот од истата. Исплатата на надоместокот на членовите на Комисијата за верификација на прашањата и практичните примери за спроведување на испитот за енергетски контролор се врши од сметката на сопствени приходи на Министерството за економија, од уплатените средства од кандидатите кои полагат испит. Со измената на членот 137-ј од Законот за енергетика се уредува дека обврската за зголемување на бројот на прашања за полагањето на испити за енергетски контролори ќе се однесува започнувајќи од 2016 година, од причина што базата на прашања ќе биде устроена за потребите на испитот кој ќе се спроведува во 2015 година.

Со член 14 од предлог на законот се определува дека за нови згради и градежни единици како и за згради и градежни единици кои биле предмет на значителна реконструкција сертификат за енергетските карактеристики на зградата се издава врз основа на податоци од основниот проект, проектот на изведена состојба, одобрението за градење како и визуелна контрола на зградата. Исто така, во истиот член е определено дека трговците поединци или правните лица кои поседуваат лиценци за вршење на енергетска контрола наплаќаат надоместок за извршена енергетска контрола и за издавање на сертификат за енергетските карактеристики на зградата за нови згради и градежни единици како и за згради и градежни единици кои биле предмет на значителна реконструкција, чии максимални висини ги пропишува Министерот за економија.

Со член 15 од предлог на законот со кој се менува член 150 од законот се уредува дека Владата на Република Македонија на предлог на Министерот за економија ги донесува уредбата за повластени тарифи за производство на електрична енергија и одлуката за вкупната инсталирана моќност на електроцентралите кои користат обновливи извори на енергија.

Со член 16 од предлог на законот се допрецизира дека исплатата на надоместокот на членовите на Комисијата за верификација на прашањата за спроведување на полагањето на испитот за ракувачи со одделни видови на енергетски уреди и постројки се врши од сметката на сопствени приходи на Министерството за економија, од уплатените средства од кандидатите кои полагат испит. Исто така, се овозможува во Комисијата за верификација, наместо еден да се назначат двајца претставници од Министерството за економија, Сектор за енергетика од причина што Комисјата има за задача да верификува 2010 прашања и нивни одговори како и да го спроведува практичниот дел од испитот, за што се потребни познавања од областа на електроенергетиката и машинството.

Со член 17 од предлог на законот со кој се менува член 157-л кој се однесува на полагањето на испитот за ракувачи со одделни видови на енергетски уреди и постројки се доуредува дека два од одговорите на прашањата треба да се слични со точниот одговор.

Со членот 18 се овозможува во Комисијата за верификација, наместо еден да се назначат двајца претставници од Министерството за економија, Сектор за енергетика заради тоа што е зголемен обемот на прашања кој треба да ги верификува Комисијата која го спроведува испитот и воедно Комисијата ќе спроведува испити за 20 специјалности за ракувачи на енергетски уреди и постројки.

Со членот 19 се дава одложена примена на дел од одредбите од овој предлог закон. Обврската за издавање на потврда кон барањето за издавање на одобрение за градба ќе важи од 01.01.2015 година, а истата нема да се однесува на започнатите постапки за добивање на одобрение за градба пред 01.01.2015 година. Исто така, се уредува и дека за нови згради и градежни единици како и за згради и градежни единици кои биле предмет на значителна реконструкција, обврската за издавање на сертификат за енергетски каратеристики на зграда нема да се применува за зградите и градежните единици за кои постапката за ставање во употреба согласно Законот за градење отпочнала пред 01.01.2015 година.

Со член 20 од предлог законот се уредува дека министерот за економија во рок не подолг од три месеци ќе ги донесе подзаконските акти со кои ќе се пропишат максималнната висина на надоместокот за издавање на потврдата за исполнетост на минималните барања за енергетска ефикасност од основниот проект, максималната висина на надоместокот за издавање на сертификат за енергетски карактеристики на зградите за нови згради и градежни единици како и за згради и градежни единици кои биле предмет на значителна реконструкција и максималната висина на надоместокот за извршената енергетска контрола.

Со членот 21 се уредува овластувањето на Законодавно-правната комисија на Собранието на Република Македонија да утврди пречистен текст на Законот за енергетика.

Со член 22 се уредува начинот на влегување во сила на овој закон.

II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Решенијата содржани во предложените одредби се во функција на соодветна практична имплементација на предметниот закон.

III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Како основно решение кое се нуди со овој закон е да се допрецира испитот за енергетски контролори во функција на создавање на стручен кадар кој ќе биде соодветно проверен за спроведување на енергетската контрола и за изготвување на Извештај од спроведената енергетска контрола. Воедно, со предложените изменувања лиценцираните субјекти за енергетска контрола ќе бидат одговорни за потврдувањето на исполнетоста на минималните барања на основниот проект во согласност со оние утврдени со Правилникот за енергетски карактеристики на згради.

ТЕКСТ НА ОДРЕДБИТЕ ШТО СЕ МЕНУВААТ

Член 7

(Службен весник на РМ 16/11)

1. Сигурноста во снабдувањето со одделен вид на енергија или енергент се обезбедува особено преку:
2. постигнување на рамнотежа меѓу понудата и побарувачката на пазарот на одделен вид на енергија,
3. прогноза на нивото на очекуваната идна побарувачка од одделен вид на енергија и можностите на задоволување на прогнозираните потреби во однос на расположливите енергетски извори и капацитети,
4. преземање на мерки за изградба на нови енергетски капацитети,
5. квалитетно и на високо ниво одржување на мрежите за пренос и дистрибуција на соодветен вид на енергија, како и
6. мерки за покривање на врвните оптоварувања и мерки за справување при неможност на испорака на одделен вид на енергија.
7. Државните органи и вршителите на регулираните енергетски дејности во рамки на правата, обврските и надлежностите утврдени со овој закон, се должни да предлагаат и да преземаат мерки за обезбедување на сигурноста во снабдувањето со енергија, предвидени со овој закон.
8. Регулаторната комисија за енергетика го следи исполнувањето на обврските за обезбедување на сигурност во снабдувањето од страна на вршителите на регулираните енергетски дејности и, во извештајот од членот 35 од овој закон, особено ги вклучува и податоците поврзани со:
9. оперативната сигурност на системите,
10. петтогодишниот енергетски биланс,
11. можностите за обезбедување на сигурно снабдување со енергија во периодот од пет до петнаесет години после годината за која се изготвува извештајот, и
12. можните инвестиции во интерконективните капацитети во следните пет години.

Член 8

(Службен весник на РМ 16/11)

1. Снабдувачот во краен случај за електрична енергија има обврска да обезбеди снабдување на домаќинствата и малите потрошувачи кои што одлучиле да бидат снабдувани од снабдувач во краен случај заради остварување на нивното право во секое време да бидат снабдени со електрична енергијa, по разумни и лесно и јасно споредливи и транспарентни цени, утврдени во согласност со прописот од членот 24 став (2) од овој закон.
2. Снабдувачот во краен случај за природен гас има обврска да обезбеди снабдување на потрошувачите приклучени на систем за пренос или дистрибуција на природен гас заради остварување на нивното право во секое време да бидат снабдени со природен гас, утврдени во согласност со прописот од членот 24 став (2) од овој закон.
3. Снабдувачите во краен случај обезбедуваат јавна услуга и се должни да обезбедат снабдување со електрична енергија или природен гас на потрошувачите од ставовите (1) и (2) на овој член кои не склучиле договор со некој од снабдувачите, или ако нивните дотогашни снабдувачи престанале да ги исполнуваат обврските од договорите за снабдување.
4. Снабдувањето на потрошувачите во краен случај со електрична енергија или природен гас се врши по одобрени и контролирани цени, без да се попречува конкуренцијата и нормалното функционирање на пазарите на електрична енергија и природен гас.
5. Снабдувачи во краен случај со електрична енергија или природен гас ќе бидат снабдувачите за тарифните потрошувачи за подрачјата од територијата на Република Македонија за кои им се издадени лиценци за снабдување на тарифни потрошувачи со електрична енергија или природен гас пред влегување во сила на овој закон.

Член 12

(Службен весник на РМ 16/11)

1. Владата на Република Македонија со енергетскиот биланс за период од пет години, како индикативен плански документ, ги определува вкупните потреби од енергија и потребите од одделните видови на енергија, како и можностите за нивното задоволување од домашно производство и од увоз.
2. Владата на Република Македонија, на предлог на Министерството, а по претходно мислење од Регулаторната комисија за енергетика, го донесува енергетскиот биланс до крајот на календарската година.
3. За потребите на Министерството, енергетскиот биланс го подготвува Агенцијата за енергетика и го доставува до Министерството најдоцна до 31 октомври.
4. Министерството го доставува енергетскиот биланс до Владата на Република Македонија најдоцна до 15 декември.
5. Енергетскиот биланс треба да содржи детален биланс за првата година од периодот, како и извештај за реализација на билансот за претходната година, а се подготвува во согласност со Правилникот за енергетски биланси и енергетска статистика од ставот (7) на овој член.
6. Министерството ја следи реализацијата на деталниот биланс од ставот (5) на овој член и, во случај на недостиг од енергија, на Владата на Република Македонија и предлага мерки за поефикасно користење на расположливата енергија, дополнителен увоз, поинтензивно користење на расположливите производствени капацитети и сл.
7. Министерот кој раководи со министерството (во натамошниот текст: министер) донесува Правилник за енергетски биланси и енергетска статистика со кој се пропишува:
8. содржината на енергетските биланси,
9. содржината, начинот, и рокот за доставување на податоците потребни за изготвување и за следење на реализацијата на енергетските биланси,
10. содржината, начинот и рокот на доставување на податоците потребни за изработка на Стратегијата за развој на енергетиката и за изготвување и следење на остварувањата на Програмата за реализација на Стратегијата,
11. органите на државната управа и на единиците на локалната самоуправа, носителите на лиценци за вршење на енергетски дејности, како и потрошувачите на енергија или енергенти од кои што ќе се бара да доставуваат податоци потребни за изготвување и следење на реализацијата на енергетските биланси, како и роковите за доставување на податоците.
12. По барање на Министерството, субјектите наведени во Правилникот за енергетски биланси и енергетска статистика се должни да доставуваат податоци за изготвување и следење на енергетскиот биланс и податоци неопходни за изработка на стратегиите, програмите и извештаиите за реализација на програмите, чие што донесување е предвидено со овој закон.

Член 19-а

(Службен Весник на РМ 41/14)

Вработените во стручната служба на Регулаторната комисија за енергетика кои вршат административни работи имаат статус на административни службеници, а за прашањата кои се однесуваат на работниот однос кои не се уредени со овој закон и со колективен договор, се применуваат одредбите од Законот за административните службеници и општите прописи за работните односи.

Член 136

(Службен весник на РМ 16/11)

1. Сертификат за енергетски карактертеристики на зграда се издава за згради или градежни единици со плоштина на корисната подна површина поголема од плоштината утврдена во Правилникот за енергетски карактеристики на зградите од ставот (8) на овој член.
2. Сертификатите за енергетски карактеристики на зградите ги издаваат правни лица овластени за вршење на енергетска контрола со период на важење според Правилникот за енергетски карактеристики на зградите од ставот (8) на овој член, кој што не може да биде подолг од десет години сметајќи од денот на издавањето на сертификатот.
3. Инвеститорот е должен кон барањето за издавање на одобрение за градење на нови згради или значителна реконструкција на постојни згради, како составен дел на основниот проект да приложи изјава од правно лице овластено за вршење на енергетска контрола за усогласеност на основниот проект со основните барања на зградата во поглед на исполнување на минималните барања утврдени во Правилникот за енергетски карактеристики за зградите од ставот (8) на овој член.
4. По завршувањето на изградбата на згради или по значителната реконструкција на постојните згради, инвеститорот е должен да обезбеди сертификат за енерегетки карактеристики на зградата и истиот да го поднесе кон барањето за издавање на одобрение за употреба на зградата.
5. Продавачите или закуподавците на згради или градежни единици се должни на купувачите или закупците да им го предадат сертификатот за енергетски карактеристики на зградата во оригинал или копија заверена од нотар.
6. Продавачите или закуподавците на згради или градежни единици за зградите или градежните единици чија што изградба не е завршена се должни на купувачите или закупците да им ја достават копијата од изјавата до ставот (3) на овој член заверена од нотар, додека обврската од ставот (5) на овој член ќе ја исполнат по добивањето на одобрението за употреба на зградата или градежната единица.
7. Сопствениците на зградите или градежните единици со плоштина на корисната подна површина поголема од плоштината пропишана во Правилникот од ставот (8) на овој член се должни да го истакнат на видно место сертификатот за енергетски карактеристики на зградата за згради или градежни единици што се во сопственост или се закупени од лица од јавниот сектор, како и згради или градежни единици од јавен карактер.
8. Заради постигнување на подобрување на енергетска ефикасност на зградите, Министерот со Правилник за енергетски карактеристики на зградите ги пропишува барањата и условите кои што се однесуваат на:
9. методологија за определување на енергетските карактеристики на зградите, односно градежните единици,
10. минималните барања за енергетската ефикасност на новите згради и градежни единици, како и зградите и градежните единици што се предмет на значителна реконструкција,
11. начинот на контрола на усогласеноста на зградите и градежните единици, уреди и постројки со одредбите на Правилникот,
12. услови за проектирање и градба на нови и значителна реконструкција на постојни згради или градежни единици од аспект на енергетска ефикасност,
13. начинот и периодот на контрола на системите за греење со котли за греење на просторот во згради со ефективна моќност поголема од 20 kW,
14. начинот и периодот на контрола на системите за климатизација во згради со ефективна моќност поголема од 12 kW,
15. типовите на згради и градежни единици во сопственост на лицата од јавниот сектор за кои е задолжително вградувањето на сончеви колектори за топла вода при изградбата на нови и значителна реконструција на постојните објекти,
16. означувањето на зградите и градежните единици во поглед на нивните енергетски карактеристики,
17. формата и содржината на изјавата за усогласеност на основниот проект за градење или реконструкција со минималните барања пропишани во Правилникот,
18. формата, содржината како и периодот на важење на сертификатите за енергетски карактеристики на зградите и
19. најмалата плоштина на корисната подна површина на зградите или градежните единици за кои постои обврската за прибавување и истакнување сертификатот за енергетски карактеристики.

Член 136

(Службен весник на РМ 79/13)

Во членот 136 во ставот (2) по зборот “издаваат“ се додаваат зборовите “трговци поединци или“ а зборот “овластени“ се заменува со зборовите “кои поседуваат лиценци“.

Во ставот (3) по зборовите “изјава од“ се додаваат зборовите “трговец поединец или“ и зборот “овластено“ се заменува со зборовите “кое поседува лиценца“.

Во ставот (8) во точката 10) на крајот од реченицата се брише зборот “и“ и се заменува со запирка.

Во ставот (8) во точка 11) на крајот од реченицата се додава зборот “и“.

Во ставот (8) по точката 11) се додава точка 12) која гласи:

“12) начинот на вршење на надзор на издадени сертификати за енергетски карактеристики на зградите и на изготвени извештаи за наодите од контролата на системите за греење на просторот во згради со котли со ефективна моќност поголема од 20 kW и на системите за климатизација во згради со ефективна моќност поголема од 12 kW.“

Член 137

(Службен весник на РМ 79/13)

(1) Со овластување за енергетски контролор може да се стекне секое физичко лице ако ги исполнува следните услови:

1. да има најмалку високо образование од техничка насока,
2. да има најмалку пет години работно искуство во струката на работи на проектирање, надзор и одржување на градежни објекти, испитување на енергетски или процесни постројки, вршење на енергетски контроли или други енергетски услуги или работа на стручни или научни дејности од областа на енергетиката и
3. положен стручен испит за енергетски контролор, согласно со правилникот од член 135 од овој Закон.

(2) Физичкото лице кое се стекнало со овластување за енергетски контролор може да врши енергетска контрола само ако е вработено кај трговец поединец или правно лице кои се стекнале со лиценца за вршење на енергетска контрола.

(3) Агенцијата за енергетика донесува решение за издавање на овластување за енергетски контролор, доколку физичкото лице ги исполнува условите од ставот (1) од овој член, односно донесува решение со кое се одбива барањето за издавање на овластување за вршење енергетска контрола, согласно со правилникот од член 135 од овој закон. Во постапката за донесување на решение за издавање на овластување за енергетски контролор, Агенцијата за енергетика наплаќа административни такси согласно Законот за административни такси.

(4) Овластувањето за енергетски контролор од ставот (3) на овој член важи за период од три години, со можност за продолжување од по три години. Овластувањето може да се продолжи само ако енергетскиот контролор успешно заврши обука за усовршување на енергетските контролори, согласно со правилникот од член 135 од овој Закон. Енергетскиот контролор поднесува барање за продолжување на овластувањето 30 дена пред истекот на рокот на важност на добиеното овластување.

(5) Агенцијата за енергетика најмалку еднаш на три години објавува повик за избор на правни лица за спроведување на обуки и полагање на испити за енергетски контролори, како и обуки за усовршување на енергетските контролори, врз основа на програмата за обука и полагање на испити и програмата за усовршување на енергетските контролори, изготвени на начин пропишан со правилникот од член 135 од овој закон.

(6) Агенцијата за енергетика донесува програма за обука и полагање на испити и програма за усовршување на енергетските контролори најдоцна до 31 октомври во тековната година за наредниот период од најмногу три години. Програмите се објавуваат во “Службен весник на Република Македонија” и на веб страната на Агенцијата за енергетика.

(7) Агенцијата за енергетика донесува решение за избор на правните лица од ставот (5) на овој член, кое е со важност од три години.

(8) Овластување или друг соодветен документ за енергетски контролор издаден од надлежно тело на друга држава може да се признае од страна на Агенцијата за енергетика на барање на носителот на овластувањето или другиот соодветен документ за енергетски контролор. Во постапката за признавање на овластувањето или друг соодветен документ за енергетски контролор издаден од надлежно тело на друга држава, Агенцијата за енергетика наплаќа административни такси согласно Законот за административни такси.

(9) Признавањето на овластувањето или другиот соодветен документ за енергетски контролор го спроведува Комисија за признавање на овластување или друг соодветен документ за енергетски контролор издаден од надлежно тело на друга држава, што ја формира Агенцијата за енергетика имајќи ја предвид соодветната и правична застапеност на припадниците на сите заедници.

(10) Комисијата од став (9) на овој член е составена од три члена, од кои по еден претставник од министерството, Агенцијата за енергетика и министерството надлежно за работите од областа на градежништвото. Мандатот на членовите на Комисијата изнесува четири години. Комисијата донесува деловник за својата работа.

(11) Барањето за признавање на овластувањето или другиот соодветен документ од став (8) на овој член се доставува до Агенцијата за енергетика. Кон барањето носителот на овластувањето или другиот соодветен документ за енергетски контролор издаден од надлежно тело на друга држава треба да достави:

1. оригинал од овластувањето или другиот соодветен документ за енергетски контролор и заверен превод на овластувањето или другиот соодветен документ за енергетски контролор на македонски јазик; и
2. заверен превод на писмен документ врз основа на кој надлежното тело може да издава таков вид на овластувањето или другиот соодветен документ за енергетски контролор.

(12) Ако Комисијата од став (9) на овој член утврди дека барањето за признавање на овластувањето или другиот соодветен документ за енергетски контролор е комплетно, во рок од 15 дена од денот на приемот на барањето ќе предложи на Агенцијата за енергетика да донесе Решение за признавање на овластувањето или другиот соодветен документ за енергетски контролор од став (8) на овој член.

(13) Ако Комисијата од став (10) на овој член утврди дека барањето за признавање на овластувањето или другиот соодветен документ за енергетски контролор не ги исполнува условите за признавање на овластувањето или другиот соодветен документ за енергетски контролор, во рок од 15 дена од денот на приемот на барањето ќе предложи на Агенцијата за енергетика да донесе решение со кое се одбива барањето за признавање на овластувањето или другиот соодветен документ за енергетски контролор. Против решението со кое се одбива барањето за признавање на овластувањето или другиот соодветен документ за енергетски контролор може да се поведе управен спор.”

(14) Агенцијата за енергетика со решение го одзема овластувањето за енергетски контролор, ако:

* 1. енергетскиот контролор не ја врши енергетската контрола независно, самостојно и објективно, односно во согласност со овој закон и прописите донесени врз основа на овој закон,
  2. на енергетскиот контролор му е изречена прекршочна санкција – забрана за вршење професија,
  3. ако делумно ја изгуби деловната способност, и
  4. не посетува утврден број на обуки согласно програмата за усовршување на енергетски контролори.

(15) Против решението со кое се одбива барањето за издавање на овластување за вршење на енергетска контрола од став (3) на овој член и решението за одземање на овластувањето од ставот (14) на овој член може да се поведе управен спор.

(16) Енергетскиот контролор на кого му е одземено овластувањето врз основа на став (14), точка 1) и точка 4) од овој член, не може да поднесе барање за издавање на ново овластување пред истекот на период од една година сметано од денот на одземањето на овластувањето.

(17) Енергетскиот контролор на кого му е одземено овластувањето врз основа на став (14), точка 2) и 3) од овој член, по истекот на времето за која е изречена прекршочната санкција, односно по престанок на причините за делумно губење на деловната способност, со доставување на соодветен акт од надлежен орган може да побара издавање на ново овластување.

(18) Агенцијата за енергетика води регистар на издадени, одземени и признаени овластувања за енергетски контролори. Листата на издадени, одземени и признаени овластувања се објавува на веб страницата на Агенцијата за енергетика.

(19) Агенцијата за енергетика води евиденција на избраните правни лица од ставот (5) на овој член и истата ја објавува на својата веб страница.

(20) Максималната висина на надоместокот за учество на обука и полагање на испит и максималната висина на надоместокот за учество на обука за усовршување на енергетските контролори се определува во зависност од просторните и материјалните услови како и за ангажирање на стручни лица за спроведување на обуки и полагање на испит, и се определуваат со тарифникот што го донесува Агенцијата за енергетика, а го одобрува Владата на Република Македонија.

Член 137

(Службен весник на РМ 164/13) – се применува од 05.12.2014

(1) Со овластување за енергетски контролор може да се стекне секое физичко лице ако ги исполнува следните услови:

1. да има најмалку високо образование од техничка насока,
2. да има најмалку пет години работно искуство во струката на работи на проектирање, надзор и одржување на градежни објекти, испитување на енергетски или процесни постројки, вршење на енергетски контроли или други енергетски услуги или работа на стручни или научни дејности од областа на енергетиката и
3. положен стручен испит за енергетски контролор.

(2) Физичкото лице кое се стекнало со овластување за енергетски контролор може да врши енергетска контрола само ако е вработено кај трговец поединец или правно лице кои се стекнале со лиценца за вршење на енергетска контрола.

(3) Овластувањето за енергетски контролор од ставот (3) на овој член важи за период од три години, со можност за продолжување од по три години. Овластувањето може да се продолжи само ако енергетскиот контролор успешно заврши обука за усовршување на енергетските контролори, согласно со правилникот од член 135 од овој Закон. Енергетскиот контролор поднесува барање за продолжување на овластувањето 30 дена пред истекот на рокот на важност на добиеното овластување.

(4) Агенцијата за енергетика најмалку еднаш на три години објавува повик за избор на правни лица за спроведување на обуки за енергетски контролори, како и обуки за усовршување на енергетските контролори, врз основа на програмата за обука и програмата за усовршување на енергетските контролори, изготвени на начин пропишан со правилникот од член 135 од овој закон.

(5) Агенцијата за енергетика ги изготвува идонесува програмата за обука и програмата за усовршување на енергетските контролори најдоцна до 31 октомври во тековната година за наредниот период од најмногу три години. Програмите се објавуваат во “Службен весник на Република Македонија” и на веб страната на Агенцијата за енергетика.

(7) Агенцијата за енергетика води евиденција на избраните правни лица од ставот (5) на овој члени истата ја објавува на својата веб страница.

(8) Максималната висина на надоместокот за учество на обука и максималната висина на надоместокот за учество на обука за усовршување на енергетските контролори се определува во зависност од просторните и материјалните услови како и за ангажирање на стручни лица за спроведување на обуки, и се определуваат со тарифникот што го донесува Агенцијата за енергетика, а го одобрува Владата на Република Македонија“.

Член 137-а

(Службен весник на РМ 79/13)

(1) Со лиценца за вршење на енергетска контрола може да се стекне трговец поединец или правно лице кое има вработено најмалку двајца овластени енергетски контролори.

(2) Министерството за економија наплаќа надоместок за издавање на лиценца за вршење на енергетска контрола во износ од 6.000 денари и надоместок за продолжување на лиценца за вршење на енергетска контрола во износ од 3.000 денари.

(3) Лиценцата од ставот (1) на овој член се издава на барање од трговец поединец или правно лице. Кон барањето подносителот е должен да достави решение за упис во трговски регистар и регистар на други правни лица, што го води Централниот регистар на Република Македонија, доказ за вработување на најмалку двајца овластени енергетски контролори, овластувањата за енергетските контролори и доказ дека на сметка на Министерството е извршена уплатата од став (2) на овој член.

(4) Министерот издава лиценца за вршење на енергетска контрола, доколку трговецот поединец или правното лице ги исполнува условите утврдени во ставовите (1), (2) и (3) на овој член. Доколку трговецот поединец или правното лице не ги исполнува условите утврдени во ставовите (1), (2) и (3) на овој член министерот донесува решение со кое се одбива барањето за издавање на лиценца за вршење енергетска контрола.

(5) Лиценцата за вршење на енергетска контрола важи за период од пет години. со можност за продолжување од по пет години Лиценцата може да се продолжи само ако трговецот поединец или правното лице ги исполнува условите од ставовите (1), (2) и (3) од овој член, како и поднесе барање согласно правилникот од член 135 од овој закон. Трговецот поединец или правното лице поднесува барање за продолжување на лиценцата 30 дена пред истекот на рокот на важност.

(6) Трговецот поединец или правното лице кое се стекнало со лиценца за вршење на енергетска контрола е должно во рок од 15 дена од настаната промена да го извести министерството за секоја настаната промена во уписот во трговскиот регистар и регистарот на други правни лица и/или за промената на вработените овластени енергетски контролори, при што треба да приложи доказ за настанатите промени.

(7) Лиценцата или друг соодветен документ за вршење на енергетска контрола издадена од надлежно тело на друга држава може да се признае од страна на министерството, на барање на носителот на лиценцата или друг соодветен документ за вршење на енергетска контрола. Во постапката за признавање на лиценцата или друг соодветен документ за вршење на енергетска контрола издадена од надлежно тело на друга држава, Министерството наплаќа надоместок во износ од 6.000 денари.

(8) Признавањето на лиценцата или друг соодветен документ за вршење на енергетска контрола го спроведува Комисија за признавање на лиценцата или друг соодветен документ за вршење на енергетска контрола издадена од надлежно тело на друга држава, што ја формира Министерот имајќи ја предвид соодветната и правична застапеност на припадниците на сите заедници.

(9) Комисијата од став (8) на овој член е составена од три члена, од кои по еден претставник од министерството, Агенцијата за енергетика и министерството надлежно за работите од областа на градежништвото. Мандатот на членовите на Комисијата изнесува четири години. Комисијата донесува деловник за својата работа.

(10) Барањето за признавање на лиценцата или друг соодветен документ за вршење на енергетска контрола од став (7) на овој член се доставува до Министерството. Кон барањето носителот на лиценцата или друг соодветен документ за вршење на енергетска контрола издадена од надлежно тело на друга држава треба да достави:

1. оригинал од лиценцата или друг соодветен документ за вршење на енергетска контрола и заверен превод на лиценцата или друг соодветен документ за вршење на енергетска контрола на македонски јазик;
2. заверен превод на писмен документ врз основа на кој надлежното тело може да издава таков вид на лиценца или друг соодветен документ за вршење на енергетска контрола;
3. доказ дека има вработено најмалку две лица на кои им е издадено односно признено овластување за енергетски контролор во Република Македонија и
4. оригинал од овластувањата односно, решенијата за признавање на овластувањето или другиот соодветен документ за енергетски контролор.

(11) Ако Комисијата од став (8) на овој член утврди дека барањето за признавање на лиценцата или другиот соодветен документ за вршење на енергетска контрола е комплетно, во рок не подолг од 30 дена од денот на приемот на барањето, ќе предложи на министерот да донесе решение за признавање на лиценцата или другиот соодветен документ за вршење на енергетска контрола од став (7) на овој член.

(12) Ако Комисијата од став (8) на овој член утврди дека барањето за признавање на лиценцата или другиот соодветен документ за вршење на енергетска контрола не ги исполнува условите за признавање на лиценцата или другиот соодветен документ за вршење на енергетска контрола, во рок не подолг од 30 дена од денот на приемот на барањето, ќе предложи на министерот да донесе решение со кое се одбива барањето за признавање на лиценцата или другиот соодветен документ за вршење на енергетска контрола Против решението со кое се одбива барањето за признавање на лиценцата или другиот соодветен документ за вршење на енергетска контрола може да се поведе управен спор.”

(13) Министерот донесува решение за одземање на лиценцата за вршење на енергетски контроли ако:

1. трговецот поединец или правното лице не го исполнува условот од став (1) од овој член;
2. трговецот поединец или правното лице не го достави годишниот извештај во рокот согласно член 138 став (4) од овој закон до Агенцијата за енергетика и
3. трговецот поединец или правното лице не го извести министерството за секоја настаната промена во уписот во трговскиот регистар и/или за промената на вработените овластени енергетски контролори согласно став (6) од овој член.

(14) Против решението на министерот од ставовите (4) и (13) на овој член може да се поведе управен спор.

(15) Трговец поединец или правно лице кое поседува лиценца за вршење на енергетска контрола должно е најдоцна до 31 декември во тековната година да достави доказ од надлежен орган за водење евиденција на вработени лица за исполнување на условите од ставот (1) на овој член.

(16) Министерството води регистар на издадени, одземени и признаени лиценци за вршење на енергетски контроли. Листата на издадени, одземени и признаени лиценци за вршење на енергетски контроли се објавува на веб страницата на Министерството.

Член 137-а

(Службен весник на РМ 164/13) – отпочнува да се применува од 05.12.2014

(17) Стручниот испит од член 137 став (1) точка 3 од овој закон (во понатамошниот текст: испит) се полага заради проверка на потребното стручно знаење.

(18) Испит може да полага лице кои ги исполнува следните услови:

* да е државјанин на Република Македонија,
* да има живеалиште во Република Македонија,
* да има високо образование во областа на градежништвото, архитектурата, машинството или електроенергетика (диплома за завршено високо образование VII/1 или диплома согласно Болоњската декларација најмалку со 180 кредити според европскиот кредит трансфер систем (ЕКТС),
* со правосилна одлука да не му е изречна забрана за вршење професија, дејност или должност се додека траат последиците од забраната и
* да има најмалку пет години работно искуство по дипломирањето, во соодветната област за која е поднесено барањето за полагање на стручен испит.

Член 137-б

(Службен Весник на РМ 164/13) – отпочнува да се применува од 05.12.2014

(1) Испитот се состои од два дела и тоа:

- прв дел (теоретски дел), со кој се проверува теоретското знаење на кандидатите и

- втор дел (практичен пример), со кој се проверува практичната способност на кандидатите.

(2) Првиот дел од испитот од ставот 1 на овој член се полага писмено по електронски пат, со одговарање на определен број прашања во вид на решавање на електронски тест на компјутер.

(3) Вториот дел на испитот се состои од:

- практичен пример, и

- прашања кои треба кандидатот да ги одговори врз основа на анализата на практичниот пример.

(4) Испитот се полага според програма во која се содржани градивото, прописите и литературата.

(5) Програмата за полагање на испитот ја донесува министерот за економија.

Член 137-в

(Службен Весник на РМ 164/13) – отпочнува да се применува од 05.12.2014

(1) Базите на прашања за првиот и базите на практични примери за вториот дел на испитот од членот 137-j на овој закон ги изготвуваат професори од областa на машинството, електроенергетиката, градежништвото и архитектурата кои имаат најмалку десет години работно искуство во соодветната област, определени од министерот за економија.

(2) Прашањата од првиот дел од испитот и прашањата и практичните примери од вториот дел од испитот ги верификува Комисија составена од:

- двајца претставници од Министерството за економија, назначени од Министерот за економија,

- двајца претставници од Агенцијата за енергетика на Република Македонија, назначени Агенцијата за енергетика на Република Македонија,

- еден претставник од Комората на овластени архитекти и инжинери, назначени од Комората на архитекти и инжинери,

- двајца претставници назначени од Македонската Академија на науките и уметностите.

(3) Комисијата од ставот (2) на овој член врши и ревизија и ажурирање на базите на прашања и базите на практични примери од член 137-ј на овој закон најмалку еднаш годишно.

(4) При ревизијата Комисијата особено ги има во предвид промените на прописите на кои е засновано прашањето односно практичниот пример, бројот на кандидати кои го одговорале, успешноста во одговарањето на истите како и други критериуми кои можат да влијаат на подобрувањето на квалитетот на базите од член 137-ј на овој закон.

(5) Врз основа на извршената ревизија и ажурирање на базите на прашања и базите на практични примери, Комисијата одлучува прашањата и практичните примери да бидат изменети или целосно отстранети од базите од член 137-ј на овој закон.

(6) Професорите и лицата од ставот (1) на овој член и членовите на Комисијата за верификација од ставовите (1) и (2) на овој член имаат право на паричен надомест што го определелува министерот за економија.

(7) Износот на паричниот надомест од ставот (6) на овој член се определува врз основа на бројот на изготвени прашања и практични примери, како и сложеноста на материјата.

(8) Годишниот износ на паричниот надомест од ставот (6) не го надминува нивото на три просечни месечни плати исплатени во Република Македонија за претходната година објавен од Државниот завод за статистика.

Член 137-г

(Службен Весник на РМ 164/13) – отпочнува да се применува од 05.12.2014

(1) Стручните и административните работи за потребите на спроведување на стручниот испит ги врши Министерството за економија, а испитот технички го спроведува правно лице регистрирано во Централниот регистар избрано од Министерот за економија.

(2) Стручниот испит за енергестки контролор се спроведува најмалку два пати годишно.

Член 137-и

(Службен Весник на РМ 164/13) – отпочнува да се применува од 05.12.2014

(1) Испитот започнува со полагање на првиот дел (теоретскиот дел), а потоа на вториот дел (практичен пример).

(2) Вториот дел се полага во рок од најмалку 15 дена по успешното полагање на првиот дел.

(3) Министерот за економија со Правилник го пропишува начинот на бодување на првиот и вториот дел од испитот.

(4) Првиот дел од испитот содржи најмалку 50 прашања со пет опции за заокружување од кои едната е точна, две се слични, едната е неточна во мал обем (на неа се губат мал број поени) и една е неточна во голем обем (на неа се губат поголем број поени).

(5) Услов за полагање на вториот дел од испитот е кандитатот да го положи првиот дел од испитот.

(6) Доколку кандидатот не го положил првиот дел од испитот согласно став (5) на овој член, ќе се смета дeка испитот не го положил.

(7) Вториот дел од испитот се состои од практичен пример.

(8) Практичниот пример се состои од спроведување на една енергетска контрола со примена на софтверска алатка и изработка на извештај за извршена енергетска контрола

(9) Доколку кандидатот не го положил вториот дел од испитот, ќе се смета дeка испитот не го положил.

Член 137-ј

(Службен Весник на РМ 164/13) – отпочнува да се применува од 05.12.2014

(1) Полагањето на првиот дел од стручниот испит се врши со одговарање на определен број прашања во вид на решавање на електронски тест на компјутер.

(2) Прашањата од тестот зависно од тежината, се вреднуваат со поени определени во тестот.

(3) Полагањето на вториот дел од стручниот испит се врши со проучување на практичниот пример и одговарање на определен број прашања кои произлегуваат од практичниот пример, во вид на електронско софтверско решение (во натамошниот текст: електронски практичен пример).

(4) Прашањата од практичниот пример зависно од тежината, се вреднуваат со поени определени во практичниот пример.

(5)Прашањата содржани во тестовите за полагање на првиот дел на стручниот испит и нивните одговори, како и практичниот пример и прашањата кои произлегуваат од практичните примери и нивните одговори се чуваат во единствениот електронски систем за полагање на стручниот испит.

(6) Електронскиот систем од став 5 на овој член содржи и јавно достапна база од најмалку 500 прашања, како и јавно достапна база од најмалку 100 практични примери за потребите на вториот дел од испитот.

(7) Во електронскиот систем е содржано и посочување на прописите и литературата во кои се содржани одговорите на прашањата од првиот дел од испитот и прописите за вториот дел од испитот.

(8) Бројот на прашања и практични примери во базите од став 6 на овој член се зголемува за 10 % годишно, почнувајќи од 2015 година.

(9) Резултатите од полагањето на првиот и вториот дел од испитот му се достапни на кандидатот на компјутерот на кој го полагал испитот, веднаш по неговото завршување.

Член 137-л

(Службен Весник на РМ 164/13) – отпочнува да се применува од 05.12.2014

(1) Во случај на спреченост на спроведување на првиот или вториот дел од испитот, поради причини што доведуваат до техничка неможност на функционирање на електронскиот систем од членот 137-ј од овој закон, полагањето на испитот се прекинува.

(2) Доколку причините од ставот (1) на овој член се отстранат во рок од 60 минути од прекинувањето на испитот, истиот се продолжува веднаш по нивното отстранување.

(3) Доколку причините од ставот (1) на овој член не се отстранат во рокот од ставот (2) на овој член, испитот се презакажува за друг термин.

(4) Вкупното траење на времето определено за одговарање на прашањата од првиот дел од тестот за полагање на испитот, изнесува 120 минути.

(5) Се смета дека испитот го положил оној кандидат кој со точни одговори на прашањата од тестот постигнал најмалку 70% од вкупниот број предвидени позитивни поени.

(6) Вкупното траење на времето определено за одговарање на прашањата од секоја од практичниот пример од вториот дел, изнесува 120 минути.

(7) Се смета дека испитот го положил оној кандидат кој со точни одговори на прашањата од практичниот пример постигнал најмалку 70% од вкупниот број предвидени позитивни поени.

Член 138

(Службен Весник на РМ 16/11)

1. Енергетскиот контролор е должен да ја врши енергетската контрола независно, самостојно и објективно, во согласност со закон и техничките прописи.
2. Овластените правни лица за вршење на енергетска контрола се должни да водат евиденција за извршените енергетски контроли, да ја чуваат документацијата за извршените контроли најмалку 10 години.
3. Овластените правни лица за вршење на енергетска контрола се должни, најдоцна до 31 јануари, да доставуваат до Агенцијата за енергетика извештај за извршените енергетски контроли кај лицата од јавниот сектор во претходната календарска година.
4. Агенцијата за енергетика, врз основа на извештаите од ставот (3) на овој член, подготвува годишен извештај за претходната календарска година и, најдоцна до 31 март, го доставува до министерството.
5. Овластеното лице за вршење на енергетска контрола е должно по барање од нарачателот да ја изврши енергетската контрола во согласност со одредбите од овој закон.
6. Енергетскиот контролор не смее да извршува енергетска контрола ако нарачателот е правно лице:
7. во кое поседува акции или удел,
8. со кое соработувал во изградбата на проектот, ревизија на проектот, вршел надзор на градење, или вршел работи на одржување на објектот за кој се бара енергетската контрола, или
9. во кое е член на орган на управување, прокурист, полномошник или вработен.
10. Енергетскиот контролор не смее да извршува енергетска контрола ако нарачателот е физичко лице:
11. со кое соработувал во изградбата на проектот, ревизија на проектот, вршел надзор на градење, или вршел работи на одржување на објектот за кој се бара енергетската контрола,
12. со кој е брачен другар или роднина.
13. Правното лице овластено за вршење на енергетска контрола издава сертификат за енергетски карактеристики на зградите, врз основа на извршена енергетска контрола.

Член 138

(Службен Весник на РМ 79/13)

Во членот 138 ставот (1) се менува и гласи:

“Трговец поединец или правно лице кое поседува лиценца за вршење на енергетска контрола е должно да ја врши енергетската контрола независно, самостојно и објективно, во согласност со овој закон и прописите донесени врз основа на овој закон.”

Ставот (2) се менува и гласи:

“Извештајот за наодите од енергетската контрола го изготвува трговец поединец или правно лице кое поседува лиценца за вршење на енергетска контрола и истиот мора да биде заверен и да биде потпишан од овластен енергетски контролор.”

Ставот (3) се менува и гласи:

“Трговец поединец или правно лице кое поседува лиценца за вршење на енергетска контрола е должно да води евиденција за извршените енергетски контроли и да ја чува документацијата за извршените контроли најмалку 10 години.”

По ставот (3) се додава нов став (4) кој гласи:

“(4) Трговец поединец или правно лице кое поседува лиценца за вршење на енергетска контрола е должно, најдоцна до 31 јануари во тековната година, да доставува до Агенцијата за енергетика годишен извештај за извршените енергетски контроли во претходната календарска година, кон кој ги приложува сите поединечни извештаи за извршени енергетски контроли за извештајниoт период.

Во ставот (4) кој станува став (5) по зборовите “врз основа на” се додава зборот “годишните”, зборовите “ставот (3) ” се заменуваат со зборовите “ставот (4) ”, а по зборовите “31 март“ се додаваат зборовите “во тековната година“.

Ставот (5) се брише.

Ставовите (6) и (7) стануваат ставови (5) и (6).

Ставот (8) кој станува став (7) се менува и гласи:

“(7) Трговец поединец или правно лице кое поседува лиценца за вршење на енергетска контрола издава сертификат за енергетски карактеристики на зградите, врз основа на извршена енергетска контрола.“

По ставот (7) се додава нов став (8) кој гласи:

“(8) Трговец поединец или правно лице кое поседува лиценца за вршење на енергетска контрола за извршената енергетска контрола наплаќа надомест, чија максимална висина се утврдува со тарифникот што го донесува Агенцијата за енергетика, а го одобрува Владата на Република Македонија. При утврдувањето на максималната висина на надоместоците се земаат предвид следните елементи: површина на зграда, старост на зграда, број и сложеност на посебни и придружни делови од згради, сложеност на техничко-технолошките постројки и индустриските процеси и други елементи, во зависност од предметот на енергетската контрола.“

Член 150

(Службен Весник на РМ 16/11)

1. Повластените тарифи од членот 149 од овој закон можат да ги користат производителите што ќе се стекнат со статус на повластен производител на начин и постапка пропишани со овој закон и подзаконските акти донесени врз основа на овој закон.
2. Владата на Република Македонија, со уредба за повластени тарифи за електрична енергија, за секој вид повластен производител одделно, ги пропишува:
3. специфичните услови што треба да ги исполни електроцентралата за да се стекне со статус на повластен производител,
4. горната граница на инсталираната моќност на електроцентралата што може да се стекне со статус на повластен производител, и
5. повластените тарифи за електрична енергија и периодот на нивно користење.
6. Владата на Република Македонија, во зависност од исполнувањето на целите и динамиката на реализација зацртани во Стратегијата за обновливи извори на енергија, Акциониот план на обновливите извори на енергија, Стратегијата за енергетска ефикасност и Акциониот план за енерегетска ефикасност, со одлука ја пропишува вкупната инсталирана моќност на повластените производители за секој одделен обновлив извор на енергија и за високоефикасните комбинирани постројки во Република Македонија.

Член 157-г

(Службен Весник на РМ 164/13)

(1) Едукаторите определени од министерот за економија, ги изготвуваат базите на прашања за првиот и базите на прашања за вториот дел на испитот од членот 157-н на овој закон.

(2) Прашањата за првиот дел од испитот и прашањата за вториот дел на испитот ги верификува Комисија составена од:

- претставник од Министерството за економија, сектор енергетика,

- претставник од Државниот инспекторат за техничкa инспекција,

- претставник од АД ЕВН Македонија,

- претставник од АД ЕЛЕМ,

- вработен од АД Македонски енргетски ресурси,

- вработен од АД ТЕ-ТО Балкан Енерџи Груп.

(3) Комисијата ја формира и разрешува Министерот надлежен за работи од областа на енергетиката.

(4) Комисијата од ставот (2) на овој член врши и ревизија и ажурирање на базите на прашања од член 157-н на овој закон најмалку еднаш годишно.

(5) При ревизијата Комисијата особено ги има во предвид промените на техничките прописи на кои е засновано прашањето, бројот на кандидати кои го одговориле, успешноста во одговарањето на истите како и други критериуми кои можат да влијаат на подобрувањето на квалитетот на базите од член 157-н на овој закон.

(6) Врз основа на извршената ревизија и ажурирање на базите на прашања, Комисијата одлучува прашањата да бидат изменети или целосно отстанети од базите од член 157-н на овој закон.

(7) Едукаторите и членовите на Комисијата од ставовите (1) и (2) на овој член имаат право на паричен надомест што го определелува Министерот за економија.

(8) Износот на паричниот надомест од ставот (7) на овој член се определува врз основа на бројот на изготвени прашања, како и сложеноста на материјата.

(9) Годишниот износ на паричниот надомест од ставот (7) на овој член не го надминува нивото на три просечни месечни плати исплатени во Република Македонија за претходната година, објавени од Државниот завод за статистика.

Член 157-л

(Службен Весник на РМ 164/13)

1. Првиот дел од испитот се полага по прашања утврдени согласно Програмата за полагање на испит за стручна оспособеност и содржи 30 прашања со пет опции за заокружување од кој едната е точна, две се слични, едната е неточна во мал обем (на неа се губат мал број поени) и една е неточна во голем обем (на неа се губат поголем број поени).
2. Кандидатот мора да го положи првиот дел од испитот за да може да го полага вториот дел од испитот.
3. Доколку кандидатот не го положил првиот дел од испитот согласно став (2) на овој член, ќе се смета дeка испитот не го положил.

Член 157-љ

(Службен Весник на РМ 164/13)

1. Вториот дел од испитот се состои од пет прашања од соодветната област за манипулација и работа во соодветниот енергетски уред и постројка согласно Програмата за полагање на испит за стручна оспособеност, кои кандидатот по случаен пат ги извлекува од припремените 50 прашања.
2. Вториот дел од испитот покрај одговор на прашањата вклучува и практична работа со соодветната постројка.
3. Во зависност од областа за која се полага испитот практичната работа со соодветната постројка ја оценува Комисија формирана од Министерот за економија составена од:

-претставник од Министерството за економија, сектор енергетика,

- претставник од Државниот инспекторат за техничкa инспекција,

- претставник од АД ЕВН Македонија,

- претставник од АД ЕЛЕМ,

- вработен од АД Македонски енергетски ресурси,

- вработен од АД ТЕ-ТО Балкан Енерџи Груп.

1. Доколку кандидатот не го положил вториот дел од испитот, ќе се смета дeка испитот не го положил.